“ግድቡ የእኔ ነው” የማህበራዊ ሚዲያ ዘመቻ
ከሰሞኑ የአሜሪካ ግምጃ ቤት ባወጣው መግለጫ የታላቁ የኢትዮጵያ ህዳሴ ግድብን በውሃ የመሙላትና የሙከራ ሥራ ከመጀመሩ በፊት በኢትዮጵያ፣በግብፅና በሱዳን መካከል ስምምነት መፈረም እንዳለበት ማስታወቁ የሚታወስ ነው። ይህንን ተከትሎም የአሜሪካ ጣልቃ ገብነት ኢትዮጵያውያንን እና መንግሥትን አስቆጥቷል፡፡ የኢፌዴሪ ውሃ መስኖና ኢነርጂ ሚኒስትር ዶክተር ኢንጅነር ስለሺ በቀለ በታላቁ ህዳሴ ግድብ የኢትዮጵያ፣ ግብጽና ሱዳን የሦስትዮሽ ስብሰባ ዙሪያ ከአንድ የውጭ ሃገር ጋዜጠኛ “ግብጽ ካልተስማማች ኢትዮጵያ የግድቡን ውሃ መሙላት ታዘገያለች ?” ተብሎ ለተጠየቁት ጥያቄ “ምን ነካህ ግድቡ እኮ የእኔ ነው” ሲሉ ምላሽ መስጠታቸው ከሰሞኑ በስፋት እየተነገረ ነው፡፡ይህንን ምላሽ መነሻ በማድረግም ከሰሞኑ በማህበራዊ ሚዲያ ተጠቃሚዎች ዘንድ “ግድቡ የእኔ ነው” ፣ “ግድቡ የእኛ ነው” የሚሉ እና መሰል መልዕክቶች የታላቁን የህዳሴ ግድብ ምስል በመለጠፍ በዘመቻ መልክ በስፋት እየተሰራጨ ይገኛል፡፡ የአዲስ ዘመን ጋዜጣ ዝግጅት ክፍልም  ይህንን መልዕክት ካስተላለፉ ሰዎች መካከል የጥቂቶቹን እንደሚከተለው አስፍሯል።የትራንስፖርት ሚኒስቴር ሚኒስትር ወ/ሮ ዳግማዊት ሞገስ በትዊተር ገፃቸው “ግድቡ የእኛ የኢትዮጵያውያን ነው፤ ብሄራዊ
ጥቅማችንን ለማስጠበቅም በጋራ እንቆማለን።” ሲሉ የህዳሴ ግድቡን ምስል በማያያዝ “ግድቡ የእኔ ነው፤ ግድቡ የእኛ ነው” በሚለው
ሰሞነኛ የማህበራዊ ሚዲያ ዘመቻ መልዕክታቸውን አስተላልፈዋል።የጠቅላይ ሚኒስትሩ የፖሊሲ ማሻሻያዎች ዋና አማካሪ አቶ ማሞ ምህረቱ በበኩላቸው የውጪ ጉዳይ ሚኒስትር አቶ ገዱ አንዳርጋቸው
በድርድር የማይፈታ ምንም ነገር አለመኖሩን መናገራቸውንና በኢትዮጵያ ግብፅና ሱዳን መካከል ያለው ጉዳይ መፍትሄ ሊያገኝ የሚችለው
በድርድር ብቻ መሆኑን በመጥቀስ “ግድቡ የኔ ነው” ሲሉ መልዕክታቸውን አስተላልፈዋል።ለአሶሽየትድ ፕሬስ የሚፅፈውና የድርጅቱ የኢትዮጵያ ወኪል ጋዜጠኛ ኤልያስ መሰረት ወር በገባ በ25ኛው ቀን ማህበራዊ
ሚድያ ላይ የተለያዩ መልእክቶችን እንደሚያስተላልፉ ገልፆ “ለዚህ ወር የተመረጠው ርዕስ የህዳሴ ግድባችንን ይመለከታል፤ ዘር፣ ሀይማኖት፣
ፖለቲካ ሳንል ሁላችንም ለግድባችን ድጋፋችንን የምንገልፅበት ግዜ ላይ ደርሰናል፤ በተለይ ሰሞኑን ከውጭ ሲደርስ የነበረው ጫና አንድ
ሊያደርገን ይገባል” ብሏል።ለዚህም ‹‹ግድቡ የኔ ነው›› ወይም/እና ‹‹It is My Dam››የሚሉ መልእክቶችን በማስተላለፍ ለግድቡ ድጋፋችንን እንግለፅ” ሲል
ጋዜጠኛው በፌስቡክ እና ትዊተር ገፆቹ የታላቁን የህዳሴ ግድብ ምስል በመለጠፍ ለተከታዮቹ መልዕክቱን አስተላልፏል።በአዲስ አበባ ዩኒቨርሲቲ የጋዜጠኝነትና ተግባቦት መምህሩ አቶ ኤልያስ ወርቁ “ግድቡ የእኔ ነው” ሲሉ ባስተላለፉት
መልዕክት፤ የህዳሴ ግድብ ለኢትዮጵያውያን ግድብ ብቻ ሳይሆን በዜጎች አቅም እየተገነባ ያለ የአንድነታችን ማሳያም ነው ብለዋል።
መምህር ኤልያስ በትዊተር ገፃቸው ላይ ባሰፈሩት ሀሳብ፤ የአሜሪካ ግምጃ ቤት እንደገለፁት፤ የዓድዋ ድል መታሰቢያን
ለማክበር እየተዘጋጀን ባለንበት ዋዜማ ከአሜሪካ በኩል ይህንን የመሰለ ውጫዊ እና ቅኝ ግዛታዊ ግፊት መደረጉ አሳዛኝ ነው። የአሜሪካ ግምጃ
ቤት ያወጣውን
መግለጫ ተከትሎ
የኢትዮጵያ የሚኒስትሮች
ምክር ቤት
ባደረገው ስብሰባ
የታላቁ የኢትዮጵያ
ህዳሴ ግድብን
አስመልክቶ ማንኛውም
ነገር የኢትዮጵያን
ፍላጎትና ጥቅም
በሚጠብቅ መልኩ
ብቻ እንደሚከናወንና
ብሔራዊ ጥቅሟን
የሚነካ ድርድር
የኢትዮጵያ መንግሥት
እንደማያደርግ ማሳወቁ
የሚታወስ ነው።አዲስ ዘመን የካቲት 26/2012 ድልነሳ ምንውየለት